**Паважаныя бацькі, дзяцей дашкольнага ўзросту! Педагогі Грыцэвіцкага дзіцячага сада Клецкага раёна прапануюць здзейсніць займальную прагулку!**

 **«Вясёлая прагулка РАЗАМ»:**

**Маршрут выхаднога дня - “Славутая плошча горада Клецка”**

Рэкамендуемы ўзрост дзіцяці – *сярэдні і старэйшы дашкольны ўзрост;*

Маршрут – *“Плошча горада Клецка”;*

Месца знаходжвання – *г. Клецк, пл. Маякоўскага;*

Характарыстыка аб’екта – *гарадская плошча;*

Каштоўнасць аб’екта – *пазнаваўчая;*

Выкарыстанне аб’екта – *экскурсія;*

Што з сабою ўзяць – *фотаапарат, аркушы паперы для замалёвак, алоўкі, фламастэры, воду, перакус і іншае*

 **Правядзіце выхадныя са сваім дзіцем не перад тэлевізарам, а сузіраючы прыгожае, і гэта для яго можа стаць сапраўднай падзеяй, якая запомніцца надоўга**

Дзяржаўная ўстанова адукацыі

“Грыцэвіцкі дзіцячы сад Клецкага раёна”

***МАРШРУТ ВЫХАДНОГА ДНЯ***

**“Славутая плошча горада Клецка”**

****

**1. Уваход на плошчу**

Разглядзіце з дзіцем плошчу. Раскажыце яму аб захаванні правіл дарожнага руху, перамяшчэнні транспарту і пешаходаў, аб тым, як правільна пераходзіць вуліцу, мерах бяспекі.

Звярніце ўвагу дзіцяці на прыгажосць сквера, нагадайце правілы паводзін у грамадскіх месцах. Прапануйце дзіцяці, калі ён ўмее арыентавацца па гадзінах, вызначыць які цяпер час, дамоўцеся аб часе знаходжання ў скверы.

**2. Сквер**

Паназірайце за зменамі ў вопратцы людзей. Звярніце ўвагу на тое, што гэта звязана са зменай пары года. Раскажыце дзіцяці аб сезонных кліматычных зменах. Разгледзьце лісце на дрэвах. Растлумачце дзіцяці, што сквер дае чыстае і свежае паветра, ратуе летам ад спёкі, зімой – гэта выдатнае месца для адпачынку. Раскажыце яму, што дрэвы чысцяць паветра ад пылу і вылучаюць кісларод. Адно дрэва за суткі вылучае столькі кіслароду, колькі неабходна для дыхання трох чалавек. Удыхніце глыбей паветра. Чым пахне паветра? Удакладніце, калі ваша дзіця ведае, аб сувязі з’яў жывой і нежывой прыроды. Дрэвы аказваюць дапамогу не толькі людзям, але і птушкам? Як ты думаеш, якую?

*Пагуляйце з дзіцем у дыдактычную гульню “Знайдзі дрэва па апісанні”.*

**Ход гульні:** Дарослы апісвае знаёмыя дзіцяці дрэвы, дзіця павінен знайсці тое дрэва, аб якім распавёў дарослы. Для стварэння цікавасці можна каля апісванага дрэва схаваць прыз.

***Чытанне ўрыўка:***

Гэты лісцік – з вярбы,

Гэты лісцік – з ліпы,

Гэта галінка – з туі.

Трэба нам іх ведаць, каб адрозніваць.

*Задайце пытанні:* Ці растуць такія дрэвы на нашым участку каля дома? Даведацца пра іх можна па лісці: у вярбы яны вузкія, доўгія, у ліпы – сэрцайкам і г.д. Колькі прыгожых зялёных лісцяў на іх галінах! Рваць іх нельга, яны жывыя.

*Рухомая гульня* “Раз, два, тры да вярбы (клёна, ліпы, туі) бяжы!”

*Пагуляйце ў экалагічную гульню* “Маё воблачка”.

*Ход гульні:* дзіця садзіцца на лаўку, разглядае неба і плывучыя аблокі. Вы прапануйце пафантазіраваць і расказаць, на што падобныя аблокі, куды яны могуць плыць.

*Можаце прачытаць або завучыць твор Ф. Цютчава*

**“У небе растаюць аблокі...” (у скарачэнні).**

В небе тают облака,

И, лучистая на зное,

В искрах катится река,

Словно зеркало стальное...

Час от часу жар сильней,

Тень ушла к немым дубровам,

И с белеющих полей

Веет запахом медовым.

Пасля разглядвання можна разам з дзіцем намаляваць “Чароўныя аблокі” на лістку паперы.

**3.Кветкавыя клумбы**

 Хвілінка любавання: разгледзьце з дзіцем кветкі на кветніках, палюбуйцеся прыгажосцю квітнеючай клумбы, яе разнакаляровасцю, адчуеце водар кветак.

*Задайце пытанні:* якія расліны растуць на летняй клумбе? Аднолькавыя яны па афарбоўцы, вышыні? Чым яны адрозніваюцца? А чым падобныя? Дзе растуць (у цэнтры, па краі клумбы)? і чаму?

*Гульнявое практыкаванне* “Знайдзі кветку, якую назаву”: прапанаваць дзецям на клумбе знайсці і паказаць кветку (герань, пятунні, аксаміткі, і інш.), расказаць пра яе знешнім выглядзе.

*Рухомая гульня* “Садоўнік і кветкі”.

*Апісанне гульні:* дзеці бяруць на сябе ролю кветак, размяшчаюцца на адным баку клумбы “Хто водзіць – “садоўнік” (адзін з бацькоў альбо старэйшае дзіця) – на супрацьлеглым. Набліжаючыся да кветак, ён вымаўляе словы: “Я іду сарваць кветку, з кветак сплесці вянок”.

Кветкі адказваюць:

Не хотим, чтоб нас срывали,

И венки из нас сплетали.

Мы хотим в саду остаться.

Будут нами любоваться.

З апошнімі словамі дзеці бягуць на іншы бок пляцоўкі, а садоўнік імкнецца злавіць каго-небудзь.

**4. Памятнае месца**

У скверы ўстаноўлены мемарыяльны комплекс. На нас спакойна і ўпэўнена глядзяць тры твары – воіна, партызана і жанчыны, якія сімвалізуюць адзінства народа, які самааддана змагаўся з фашызмам.

*Пагуляйце з дзіцем:*

*Дыдактычная гульня* “Хто дзе служыць?”

– Неба ахоўваюць – лётчыкі;

– Мяжу – пагранічнікі;

– У танкавых войсках служаць – танкісты;

– У пяхоце – пяхотнікі.

А ці ведаеш, чым займаюцца вайскоўцы?



*Дыдактычная гульня* “Хто што робіць?”

Я буду называць прафесію, а ты мне кажы, што робіць чалавек:

– Лётчык – кіруе самалётам;

– Пагранічнік – ахоўвае мяжу;

– Танкіст – кіруе танкам;

– Падводнік – плавае пад вадой;

– Марак – кіруе караблём;

– Сапёр – абясшкоджвае міны.

А яшчэ паглядзіце на ратонду на плошчы, што побач з храмам



Адыходзячы з плошчы, скажыце дзіцяці, што калі яму спадабалася, то можна падысці да ўпадабанага дрэўца (кветкі), сказаць яму добрыя словы і паабяцаць яму яшчэ вярнуцца. Дрэўца (кветка) будзе памятаць пра цябе. І на развітанне можна зрабіць фота на памяць.

Пасля сумеснай прагулкі пагутарыце з дзіцем аб праведзеным разам часе. Праглядзіце фотаздымкі, якія вы зрабілі. Спытайце, што запомнілася больш за ўсё. Успомніце самыя прыемныя ўражанні. Захавайце іх на паперы з дапамогай малявання, аплікацыі.

**Паважаныя бацькі!**

Сумесны з дзіцем выхадны – гэта час, цалкам прысвечаны любімаму дзіцяці. Хай ён яшчэ раз пераканаецца, што вы жывяце яго інтарэсамі. Паглядзіце вакол вачыма дзіцяці – колькі цікавага і нязведанага ў нашым свеце! Колькі ўсяго незвычайнага ў самым звычайным маршруце. Зацікавілася ваша дзіця чымсьці, спыніцеся, прыглядзіцеся, разгледзьце і абавязкова абмяркуйце.